**Csongrád Város Polgármesterétől**

Száma: Fjl/302-5/2022. **„M”**

Témafelelős: Bárdos Rita

**E L Ő T E R J E S Z T É S**

**Csongrád Városi Önkormányzat Képviselő-testületének**

**2022. május 26.-ai ülésére**

**Tárgy:** A Volánbusz Zrt. beszámolójának elfogadása, a 2021. évi autóbusszal végzett helyi személyszállítási közszolgáltatási tevékenységre vonatkozóan

**Tisztelt Képviselő-testület!**

A Volánbusz Zrt. és Csongrád Városi Önkormányzat között 2020. július 01. napján aláírt, a Csongrád Város közigazgatási területén végzett, helyi közforgalmú menetrendszerinti személyszállítás közszolgáltatási szerződés alapján megküldte a 2021. évre vonatkozó beszámolóját. A tájékoztató alapján a Társaság a Koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésekről szóló 603/2020. (XII. 18.) Korm. rendelet, illetve a veszélyhelyzettel összefüggő átmeneti szabályokról szóló 2021. évi XCIX. törvény „62. Helyi díjak mértékének rögzítése” fejezetében leírtak alapján **nem adott be tarifaemelési javaslatot az Önkormányzat felé.**

A menetjegyek és a bérletek árai 2021. évben nem változtak.

A Közszolgáltatási Szerződés V. fejezet 3. pontja alapján, 2021. évben az Önkormányzat 7.460 ezer forint támogatási összeget fizetett a Zrt.-nek.

A Társaság 2021. évi összes önkormányzati ellentételezési igénye 7.085.507 Ft, melyhez képest az önkormányzat 542.149 Ft-tal többet fizetett.

A fentiek alapján a 2021. évben keletkezett méltányos nyereségen felüli ellentételezést (542.149 Ft) javaslom a 2022. évi önkormányzati ellentételezés megtérítésére fordítani.

A tájékoztató 5.3 pontja, a helyközi járattal végzett helyi személyszállítási tájékoztató, melyben kimutatásra került az Önkormányzat és Magyarország Innovációért és Technológiáért Felelős Minisztere között aláírt megállapodás szerinti, az elővárosias/regionális járatokkal ellátott helyi személyszállítási tevékenység költségei. A megállapodás alapján Önkormányzatunk a 2.956.000 Ft-ot megfizette, mellyel a fenti megállapodásban rögzített kötelezettségeinek eleget tett.

Kérem az előterjesztés megvitatását, és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta „A Volánbusz Zrt. beszámolójának elfogadása, a 2021. évi autóbusszal végzett helyi személyszállítási közszolgáltatási tevékenységre vonatkozóan” című előterjesztést és az alábbi döntést hozta:

1. A Képviselő-testület elfogadja a Volánbusz Zrt. 2021. évi beszámolóját
2. A Képviselő-testület a 2021. évben keletkezett méltányos nyereségen felüli ellentételezés összegét a 2022. évi önkormányzati ellentételezés megtérítésére fordítja.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési, Vagyongazdálkodási és Üzemeltetési iroda
3. Gazdálkodási iroda
4. Volánbusz Zrt.

Csongrád, 2022. május 19.

Bedő Tamás

polgármester